Tallinas televīzijas tornis

Tallinas televīzijas tornis (igauņu: Tallinna teletorn) ir 314 metrus augsts komunikāciju tornis ar skatu platformu, kas atrodas Tallinas ziemeļaustrumos, Piritas rajonā. Torņa celtniecība pabeigta 1980. gadā, saistībā ar to, ka Tallinā notika 1980. gada vasaras olimpisko spēļu sacensības burāšanā. Tornī 170 metru augstumā darbojas skatu laukums, kuru 2012. gadā modernizēja. Torņa struktūra sastāv no 190 metrus augsta dzelzsbetona torņa, uz kura atrodas 124 metrus augsts metāla masts. Torņa diametrs pie zemes ir 15,2 metri. Ārējās saites Vikikrātuvē par šo tēmu ir pieejami multivides faili. Skatīt: Tallinas televīzijas tornis. Oficiālā tīmekļa vietne